stanford-oval/wikipedia huggingface dataset:
ชัย วัชรงค์

| นายสัตวแพทย์ชัย วัชรงค์ต> ม. |
| --- | --- |

ผู้แทนการค้าไทย
อยู่ในวาระ
เริ่มดำรงตำแหน่ง  16 กันยายน พ.ศ. 2567 (158 วัน)
นายกรัฐมนตรี: แพทองธาร ชินวัตร
โฆษกประจำสำนักนายกรัฐมนตรี
ดำรงตำแหน่ง 13 กันยายน พ.ศ. 2566 – 3 กันยายน พ.ศ. 2567 (355 วัน)
นายกรัฐมนตรี: เศรษฐา ทวีสิน
ก่อนหน้า: อนุชา บูรพชัยศรี (รักษาการ)
ถัดไป: จิรายุ ห่วงทรัพย์ (ที่ปรึกษานายกรัฐมนตรี ปฏิบัติหน้าที่แทน)
 
ข้อมูลส่วนบุคคล
เกิด: 2 เมษายน พ.ศ. 2502 (65 ปี)
พรรคการเมือง: เพื่อไทย (2565–ปัจจุบัน)
ศิษย์เก่า: จุฬาลงกรณ์มหาวิทยาลัย

นายสัตวแพทย์ ชัย วัชรงค์ (เกิด 2 เมษายน พ.ศ. 2502) อดีตสัตวแพทย์เเละนักการเมืองชาวไทย ปัจจุบันดํารงตําเเหน่งผู้แทนการค้าไทย ในรัฐบาลแพทองธาร ชินวัตร โฆษกประจำสำนักนายกรัฐมนตรี และที่ปรึกษาของนายกรัฐมนตรี (เศรษฐา ทวีสิน)  นักวิชาการด้านการเกษตรสมัยใหม่ หนึ่งในบุคลากรในคณะทำงานนโยบายเกษตรของพรรคเพื่อไทย
ประวัติ

ชัยจบการศึกษาระดับมัธยมศึกษาจาก โรงเรียนเตรียมอุดมศึกษา และระดับจากคณะสัตวแพทยศาสตร์ จุฬาลงกรณ์มหาวิทยาลัย เคยดำรงตำแหน่งกรรมการผู้จัดการ บริษัท แนคโคห์แลน จำกัด ซึ่งเป็นธุรกิจร้านขายปลีกสัตว์เลี้ยง อาหารสัตว์ และอุปกรณ์ที่เกี่ยวข้อง และบริษัท แนคเนเจอร์ จำกัด ซึ่งประกอบกิจการค้าเครื่องมือเครื่องใช้ทางการเกษตรทุกชนิดทุกประเภท รวมทั้งอุปกรณ์ทางการเกษตร นอกจากนี้ ยังเป็นอุปนายกสมาคมส่งเสริมอาชีพไก่ชนไทย นายกสมาคมอนุรักษ์และพัฒนาไก่พื้นเมืองไทย และอุปนายกสมาคมนกพิราบแข่งนานาชาติอีกด้วย
ด้านการเมือง > การสนับสนุนไก่ชน

ในช่วงรัฐบาลดร.ทักษิณ ชินวัตร สมาคมส่งเสริมอาชีพไก่ชนไทย ซึ่งมีเขาเป็นอุปนายกสมาคม ได้เคลื่อนไหวร่วมกับยืนยง โอภากุล (แอ๊ด คาราบาว) นายกสมาคม เรียกร้องให้กระทรวงมหาดไทยแก้ไขกฎกระทรวงเพื่อผ่อนปรนการออกใบอนุญาตชนไก่ที่ถูกห้ามมาตั้งแต่ พ.ศ. 2525 และประสบความสำเร็จเมื่อ พ.ศ. 2548 ส่งผลให้ผู้ว่าราชการจังหวัดทุกจังหวัดในสมัยนั้น สามารถออกใบอนุญาตเปิดสนามชนไก่ได้ นอกจากนี้ในช่วง พ.ศ. 2547 - 2548 ขณะที่เกิดการระบาดของไข้หวัดนก สมาคมส่งเสริมอาชีพไก่ชนไทยได้จัดการชุมนุมใหญ่ที่สนามกีฬาหน้าลานพระบรมราชานุสรณ์ดอนเจดีย์ จังหวัดสุพรรณบุรี เรียกร้องให้รัฐบาลทักษิณดำเนินการใช้วัคซีนในสัตว์ปีกในกิจกรรมชนไก่ รวมถึงวิพากษ์วิจารณ์รัฐบาลที่ใช้วิธีป้องกันการแพร่ระบาดของไข้หวัดนกด้วยการปิดสนามไก่ชน ก่อนจะมีบทบาทในฐานะนายกสมาคมอนุรักษ์และพัฒนาไก่พื้นเมืองไทยในเวลาต่อมา
ด้านการเมือง > จำนำข้าว

น.สพ.ชัย มีชื่อเสียงอีกครั้งสมัยรัฐบาลยิ่งลักษณ์ ชินวัตร ในบทบาทนักวิชาการอิสระที่ตอบโต้ วรงค์ เดชกิจวิกรม สมาชิกสภาผู้แทนราษฎรจังหวัดพิษณุโลก พรรคประชาธิปัตย์ในขณะนั้น เกี่ยวกับประเด็นโครงการรับจำนำข้าว ช่วงนั้น เขาเป็นผู้ดำเนินรายการ "คุยจริงใจสไตล์หมอชัย" ทางสถานีโทรทัศน์ทีเอ็นเอ็น 24 โดยยืนยันว่าโครงการรับจำนำข้าวทำให้ชาวนาได้ประโยชน์มหาศาล และประเทศมีรายได้จากการขายข้าว
ในช่วง พ.ศ. 2557 - 2559 ที่ยิ่งลักษณ์ ชินวัตร เข้าชี้แจงข้อกล่าวหาคดีทุจริตโครงการรับจำนำข้าวต่อคณะกรรมการป้องกันและปราบปรามการทุจริตแห่งชาติ และศาลฎีกาแผนกคดีอาญาของผู้ดำรงตำแหน่งทางการเมือง เขาเป็นพยานบุคคลสำคัญในการอธิบายความเรื่องความสำเร็จของโครงการรับจำนำข้าวให้กับทั้ง 2 หน่วยงาน
ต่อมาเมื่อวันที่ 7 มิถุนายน พ.ศ. 2565 ชัยได้เปิดตัวเข้าเป็นสมาชิกพรรคเพื่อไทย และเป็นผู้ทำงานในคณะทำงานนโยบายเกษตร ที่มีส่วนเกี่ยวข้องในการจัดทำนโยบายด้านการเกษตรให้กับพรรคเพื่อไทยมาตั้งแต่ต้น โดยในปลายปีเดียวกันนั้น เขาได้ยืนยันว่า โครงการรับจำนำข้าว "เป็นโครงการที่ดีที่สุดสำหรับชาวนา"
ด้านการเมือง > รับตำแหน่งในรัฐบาล

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ชัยได้ลงสมัครสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย ลำดับที่ 91 แต่ไม่ได้รับเลือกตั้ง ต่อมาเมื่อวันที่ 13 กันยายน ในการประชุมคณะรัฐมนตรีนัดแรกของรัฐบาลเศรษฐา ทวีสิน มีมติเห็นชอบให้แต่งตั้งเขาเป็นโฆษกประจำสำนักนายกรัฐมนตรี พร้อมกับรองเลขาธิการนายกรัฐมนตรีฝ่ายการเมืองอีก 3 คน และวันถัดมาเศรษฐาได้แต่งตั้งให้เขาเป็นที่ปรึกษาของนายกรัฐมนตรีอีกตำแหน่งหนึ่ง
ต่อมาในรัฐบาลแพทองธาร ชินวัตร เขาจีงได้รับการเเต่งตั้งเป็นผู้แทนการค้าไทย เมื่อวันที่ 17 กันยายน พ.ศ.2567
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
สหพันธ์ฟุตบอลทาจิกิสถาน

| AFC |
| --- | --- |
ก่อตั้ง: 1936
สำนักงานใหญ่: ดูชานเบ
สมาชิกฟีฟ่า: 1994
สมาชิกAFC: 1993 (Associate member), 1994
สมาชิกCAFA: 2015
ประธาน: Rustam Emomali
เว็บไซต์: http://www.fft.tj
สหพันธ์ฟุตบอลทาจิกิสถาน (รัสเซีย: Федерация футбола Таджикистана; ทาจิก: Федеросиюни футболи Тоҷикистон, อักษรโรมัน: Federosijuni futboli Toçikiston, อังกฤษ: Tajikistan Football Federation) เป็นหน่วยงานที่กำกับดูแลฟุตบอลในประเทศทาจิกิสถาน มีสำนักงานใหญ่ตั้งอยู่ที่ดูชานเบ ก่อตั้งขึ้นเมื่อปี พ.ศ. 2479 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติทาจิกิสถาน
ดูเพิ่ม

ฟุตบอลในประเทศทาจิกิสถาน
ฟุตบอลทีมชาติทาจิกิสถาน
ฟุตบอลหญิงทีมชาติทาจิกิสถาน
ฟุตบอลทีมชาติทาจิกิสถานรุ่นอายุไม่เกิน 16 ปี
ฟุตบอลทีมชาติทาจิกิสถานรุ่นอายุไม่เกิน 19 ปี
ฟุตบอลทีมชาติทาจิกิสถานรุ่นอายุไม่เกิน 23 ปี
เอเชียนคัพ
ฟุตบอลเอเชียเยาวชนอายุไม่เกิน 23 ปี
แหล่งข้อมูลอื่น

Official website เก็บถาวร 2021-01-18 ที่ เวย์แบ็กแมชชีน
Tajikistan เก็บถาวร 2018-11-01 ที่ เวย์แบ็กแมชชีน at the FIFA website.
Tajikistan at AFC site
| ด ค กสมาคมฟุตบอลแห่งชาติของเอเชีย (AFC) |
| --- | --- |
เอเชียตะวันตก (WAFF):  บาห์เรน  อิรัก  จอร์แดน  คูเวต  เลบานอน  โอมาน  ปาเลสไตน์  กาตาร์  ซาอุดีอาระเบีย  ซีเรีย  สหรัฐอาหรับเอมิเรตส์  เยเมน 
เอเชียกลาง (CAFA):  อัฟกานิสถาน  อิหร่าน  คีร์กีซสถาน  ทาจิกิสถาน  เติร์กเมนิสถาน  อุซเบกิสถาน 
เอเชียใต้ (SAFF):  บังกลาเทศ  ภูฏาน  อินเดีย  มัลดีฟส์  เนปาล  ปากีสถาน  ศรีลังกา 
เอเชียตะวันออก (EAFF):  จีน  จีนไทเป  กวม  ฮ่องกง  ญี่ปุ่น  มาเก๊า  มองโกเลีย  นอร์เทิร์นมาเรียนา  เกาหลีเหนือ  เกาหลีใต้ 
เอเชียตะวันออกเฉียงใต้ (AFF):  ออสเตรเลีย  บรูไน  กัมพูชา  ติมอร์ตะวันออก  อินโดนีเซีย  ลาว  มาเลเซีย  พม่า  ฟิลิปปินส์  สิงคโปร์  ไทย  เวียดนาม 
ยกเลิก:  เยเมนใต้ 
ตัวเอียง หมายถึง สมาคมสมาชิกแบบเต็มแต่ไม่ใช่สมาชิกฟีฟ่า
โปรเจกต์ เอส เดอะซีรีส์

| โปรเจกต์ เอส เดอะซีรีส์ |
| --- | --- |
โปสเตอร์อย่างเป็นทางการ
ประเภท: ละครชุด
สร้างโดย: จีดีเอช ห้าห้าเก้า จีเอ็มเอ็มทีวี
เขียนโดย: Spike ธนพล เชาวน์วานิชย์ พิชย จรัสบุญประชา  Side By Side นฤเบศ กูโน ภัทรนาถ พิบูลย์สวัสดิ์ SOS Skate ซึม ซ่าส์ พัฒน์ บุญนิธิพัฒน์ ทศพร เหรียญทอง เอกพงษ์ สราญเศรษฐ์ ธีรภัทร เจริญภักดี Shoot! I Love You ธนีดา หาญทวีวัฒนา กฤษดา คณิวิชากรณ์ วสุธร ปิยารมณ์
กำกับโดย: พิชย จรัสบุญประชา นฤเบศ กูโน พัฒน์ บุญนิธิพัฒน์ ธนีดา หาญทวีวัฒนา
แสดงนำ: (ดูในเนื้อหา)
ผู้ประพันธ์ดนตรีแก่นเรื่อง: เทิดศักดิ์ จันทร์ปาน
ดนตรีแก่นเรื่องเปิด: "Project S Theme" โดย เทิดศักดิ์ จันทร์ปาน
ดนตรีแก่นเรื่องปิด: เรื่อง Spike "แจ็คผู้ฆ่ายักษ์" โดย กอล์ฟ ฟักกลิ้ง ฮีโร่ feat.เต๋า Sweet Mullet เรื่อง Side By Side "ไปด้วยกัน (Cover Version)" โดย กอล์ฟ พิชญะ เรื่อง SOS Skate ซึม ซ่าส์ "บินถลาลม" โดย The Richman Toy  เรื่อง Shoot! I Love You "อยากจะได้พบเธอ (Aitakatta)" โดย BNK48
ผู้ประพันธ์เพลง: Spike/SOS เทิดศักดิ์ จันทร์ปาน  Side By Side/Shoot! หัวลำโพงริดดิม
ประเทศแหล่งกำเนิด:  ประเทศไทย
ภาษาต้นฉบับ: ไทย
จำนวนฤดูกาล: 1
จำนวนตอน: 32
การผลิต
ผู้อำนวยการผลิต: จินา โอสถศิลป์ เช่นชนนี สุนทรศารทูล สุวิมล เตชะสุปินัน วิชชพัชร์ โกจิ๋ว ทรงยศ สุขมากอนันต์ เกรียงไกร วชิรธรรมพร เอกพร ศรีสุขทวีรัตน์ กุลวลี สุทธิอาจ สถาพร พานิชรักษาพงศ์
ผู้อำนวยการสร้าง: จินา โอสถศิลป์ ทรงยศ สุขมากอนันต์ เกรียงไกร วชิรธรรมพร อาฬาวี ชูประวัติ สุวิมล เตชะสุปินัน
ผู้กำกับภาพ: อาชวิน แสงฤทธิ์ ณิชา จุไรรัตนาภรณ์ บุญยนุช ไกรทอง
ผู้ลำดับภาพ: ฟูลเฮ้าส์ โปรดักชัน
ความยาวตอน: 45-50 นาทีต่อตอน
บริษัทผู้ผลิต: นาดาวบางกอก จอกว้าง ฟิล์ม หับโห้หิ้น บางกอก
ออกอากาศ
เครือข่าย: จีเอ็มเอ็ม 25 และ ไลน์ทีวี
ออกอากาศ: 20 พฤษภาคม พ.ศ. 2560 - 20 มกราคม พ.ศ. 2561
การแสดงที่เกี่ยวข้อง
ฮอร์โมนส์ วัยว้าวุ่น
โปรเจกต์ เอส เดอะซีรีส์ (อังกฤษ: Project S The Series) เป็นรายการโทรทัศน์ประเภทละครชุด ที่ถ่ายทอดเรื่องราวระหว่างชีวิตกับกีฬา ด้วยมุมมองที่หลากหลาย ผ่าน 4 ชนิดกีฬา คือ วอลเลย์บอล, แบดมินตัน, สเก็ตบอร์ด และยิงธนู สร้างโดย จีดีเอช ห้าห้าเก้า, นาดาวบางกอก และจีเอ็มเอ็มทีวี กำกับซีรีส์โดย พิชย จรัสบุญประชา, นฤเบศ กูโน, พัฒน์ บุญนิธิพัฒน์ และ ธนีดา หาญทวีวัฒนา ออกอากาศตั้งแต่วันที่ 20 พฤษภาคม พ.ศ. 2560 ออกอากาศทุกวันเสาร์ เวลา 21:45 น. และออกอากาศซ้ำในวันเสาร์ของสัปดาห์ถัดไป เวลา 16:15 น. ทางช่อง จีเอ็มเอ็ม 25 และรีรันเวลา 23:25 น. ทางแอพลิเคชันไลน์ทีวี
งานสร้าง

หลังจากประสบความสำเร็จจากซีรีส์ ฮอร์โมนส์ วัยว้าวุ่น มาถึง 3 ฤดูกาล ทีมงานสร้างเรื่องดังกล่าวจึงได้ผลิตละครแนวใหม่ที่ต้องการให้วัยรุ่นสนใจในเรื่องของกีฬามากขึ้น โดยแผนงานการจัดสร้างซีรีส์นี้ได้มีการเปิดเผยต่อสาธารณะเป็นครั้งแรกในงาน "GDH งอกงามยามดี" เมื่อวันที  2 มิถุนายน พ.ศ. 2559 หลังจากนั้นจึงได้มีพิธีบวงสรวงขึ้นเมื่อวันที่ 29 พฤศจิกายน พ.ศ. 2559 และมีการปล่อยตัวอย่างแรกเมื่อวันที่ 28 เมษายน พ.ศ. 2560
เพลงประกอบ > ตอน "'SPIKE!

แจ็คผู้ฆ่ายักษ์ - ฟักกลิ้ง ฮีโร่ feat. เต๋า Sweet Mullet (เพลงปิด)
อย่าอยู่คนเดียว - ZEAL
วัดใจ  - Silly Fools
เพื่อนรัก (Dear Friend) - The Parkinson
ไม่กลัว - 25 hours (เพลงปิดตอนสุดท้าย)
เพลงประกอบ > ตอน side by side พี่น้องลูกขนไก่

ไปด้วยกัน (cover version) -กอล์ฟ พิชญะ (เพลงปิด) (ต้นฉบับโดย โมเดิร์นด็อก)
เราจะยิ้มให้กัน - เบิร์ด ธงไชย
แฟนจ๋า - เบิร์ด ธงไชย
อยู่ได้ไหม - ซาซ่า & บับเบิ้ล เกิร์ลส์
คู่กัด - เบิร์ด ธงไชย
รักหนักแน่น - เบิร์ด ธงไชย
เพลงประกอบ > ตอน SOS Skate ซึม ซ่าส์

บินถลาลม - The Richman Toy
กิ๊กทั่วไทย - ดาจิม
ขอบคุณโชคดี - Modern Dog
เพลงประกอบ > ตอน Shoot, I love you ปิ้ว! ยิงปิ๊งเธอ

อยากจะได้พบเธอ (Aitakatta) - BNK48
สะกดว่ารักเธอ (Heart For You) - พิม พิมประภา
การออกอากาศ

วันที่ 12 สิงหาคม พ.ศ. 2560 Side by Side ตอนที่ 5  เลื่อนเวลาเป็น 23:15 น. เนื่องจากจีเอ็มเอ็ม 25  รับสัญญาณการถ่ายทอดสดพิธีถวายเครื่องราชสักการะและจุดเทียนถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช จากโทรทัศน์รวมการเฉพาะกิจแห่งประเทศไทย ในเวลา 18:50-20:00 น. ส่งผลให้ทางสถานีต้องนำเอารายการในช่วง 19:00-21:45 น. (Club Friday Show,Club Friday The Series 9 รักครั้งหนึ่ง ที่ไม่ถึงตาย ตอน รักนอกเวลา)  มาออกอากาศ โดยในตอนที่ 5 ทีมเขียนบทตั้งใจเขียนบทเพื่อสื่อถึงความรักของแม่ และในฉากจบได้มีการเพิ่มข้อความ "สุขสันต์วันแม่" ในช่วงก่อนปรากฏชื่อผู้กำกับ เพลงประกอบ และผู้สนับสนุนละครชุดเรื่องนี้ ตามคำแนะนำของ ธนภพ ลีรัตนขจร นักแสดงนำเรื่องนี้
ตอน SOS skate ซึม ซ่าส์ มีการสอดแทรกความรู้เกี่ยวกับโรคซึมเศร้าในช่วงท้ายของแต่ละตอน
ตั้งแต่วันที่ 7 - 28 ตุลาคม พ.ศ. 2560 ละครชุดโปรเจกต์ เอส เดอะซีรีส์ ตอน SOS skate ซึม ซ่าส์ จะงดออกอากาศชั่วคราวเพื่อให้เป็นไปตามแนวทางปฏิบัติของสื่อโทรทัศน์ในช่วงพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช โดยในช่วงดังกล่าว จีดีเอช ได้นำรายการ "Project Nine ๙ ต่อไป" มาออกอากาศแทน
ในช่วง 13 - 16 เมษายน พ.ศ. 2561 ทางช่องจีเอ็มเอ็ม 25 ได้จัดละครมาธารอนทั้งหมด 5 เรื่องรีรันในช่วงสงกรานต์ โดยนำเรื่อง Side by Side พี่น้องลูกขนไก่ และ Shoot I Love You ปิ้ว ยิงปิ้งเธอ มารีรัน พร้อมร่วมกับละคร รักนะเป็ดโง่ ตอน Perfect Match / Love Songs Love Series 1 ตอน ไม่แข่งยิ่งแพ้ และ Encore 100 ล้านวิว ภูมิแพ้กรุงเทพไตรภาค ตอน Lost in คีรีวง
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
| รางวัลนาฏราช ครั้งที่ 9 | กำกับภาพยอดเยี่ยม | โปรเจกต์ เอส เดอะซีรีส์ | เสนอชื่อเข้าชิง |
| รางวัลนาฏราช ครั้งที่ 9 | ลำดับภาพยอดเยี่ยม | โปรเจกต์ เอส เดอะซีรีส์: Side by Side พี่น้องลูกขนไก่ | เสนอชื่อเข้าชิง |
| รางวัลนาฏราช ครั้งที่ 9 | บทโทรทัศน์ยอดเยี่ยม | Side by Side พี่น้องลูกขนไก่ (นฤเบศ กูโน, ภัทรเดช พิบูลสวัสดิ์) | เสนอชื่อเข้าชิง |
| รางวัลนาฏราช ครั้งที่ 9 | ทีมนักแสดงยอดเยี่ยม | โปรเจกต์ เอส เดอะซีรีส์: Side by Side พี่น้องลูกขนไก่ | ชนะ |
| รางวัลนาฏราช ครั้งที่ 9 | นักแสดงดาวรุ่งชายยอดเยี่ยม | SOS Skate ซึม ซ่าส์ (ธีรดนย์ ศุภพันธ์ภิญโญ) | เสนอชื่อเข้าชิง |
| รางวัลนาฏราช ครั้งที่ 9 | นักแสดงสมทบชายยอดเยี่ยม | Side by Side พี่น้องลูกขนไก่ (วงศ์รวี นทีทอง) | เสนอชื่อเข้าชิง |
| รางวัลนาฏราช ครั้งที่ 9 | นักแสดงสมทบหญิงยอดเยี่ยม 1 | Side by Side พี่น้องลูกขนไก่ (หัทยา วงศ์กระจ่าง) | เสนอชื่อเข้าชิง |
| รางวัลนาฏราช ครั้งที่ 9 | นักแสดงสมทบหญิงยอดเยี่ยม 2 | Side by Side พี่น้องลูกขนไก่ (สู่ขวัญ บูลกุล) | เสนอชื่อเข้าชิง |
| รางวัลนาฏราช ครั้งที่ 9 | นักแสดงนำชายยอดเยี่ยม | Side by Side พี่น้องลูกขนไก่ (ธนภพ ลีรัตนขจร) | ชนะ |
| รางวัลนาฏราช ครั้งที่ 9 | ผู้กำกับยอดเยี่ยม | Side by Side พี่น้องลูกขนไก่ (นฤเบศ กูโน) | เสนอชื่อเข้าชิง |
| รางวัลนาฏราช ครั้งที่ 9 | ละครยอดเยี่ยม | โปรเจกต์ เอส เดอะซีรีส์: Side by Side พี่น้องลูกขนไก่ | ชนะ |
แหล่งข้อมูลอื่น

เว็บไซต์ทางการ
Project S the series ที่เฟซบุ๊ก
Project S the series ที่อินสตาแกรม
Project S The Series ตอน Spike ที่สยามโซน
Project S The Series: linetv เก็บถาวร 2018-07-06 ที่ เวย์แบ็กแมชชีน
Project S The Series ตอน Side by Side พี่น้องลูกขนไก่ ที่สยามโซน
Project S The Series ตอน SOS Skate ซึม ซ่าส์ ที่สยามโซน
Project S The Series ตอน Shoot I Love You ปิ้ว! ยิงปิ๊งเธอ ที่สยามโซน
เดอะวอยซ์ คิดส์ ไทยแลนด์ ซีซั่นที่ 4

| เดอะวอยซ์ คิดส์ ไทยแลนด์> ซีซั่น 4 |
| --- | --- |
ออกอากาศ: 17 มกราคม 2559
กรรมการ: รัดเกล้า อามระดิษ มนัสวิน นันทเสน  กันยารัตน์ ติยะพรไชย
พิธีกร: ทรงสิทธิ์ รุ่งนพคุณศรี   รินลณี ศรีเพ็ญ
เครือข่าย/สถานี: ช่อง 3
ผู้ชนะ: เจษฎา สุขารมย์ (เพชร)
ภูมิลำเนา: จังหวัดชลบุรี
เพลง: "เจ้าหญิง"
รองชนะเลิศ
ณฐมน อรุณประสบสุข (พรีม) สยามพล สิงห์ชู (โอเลี้ยง)
ลำดับเหตุการณ์
◀ พ.ศ. 2559 ►
เดอะวอยซ์ คิดส์ ไทยแลนด์ (อังกฤษ: The Voice kids Thailand) เป็นรายการประกวดร้องเพลงสำหรับเด็กอายุ 7–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ โดยรูปแบบของเวทีของซีซั่นนี้ได้มีการเปลี่ยนใหม่ และยังเป็นซีซั่นแรกที่มีการเปิดเผยสัดส่วนคะแนนโหวตของผู้เข้าแข่งขันหลังการประกาศผลในรอบถ่ายทอดสดอีกด้วย
โค้ช

ในซีซั่นนี้ได้มีการเปลี่ยนแปลงโค้ชจากซีซั่นที่แล้วทั้งหมด โค้ชในซีซั่นนี้ ได้แก่ รัดเกล้า อามระดิษ, ติ๊ก ชีโร่, ลุลา
ทีม

| โค้ช | ผู้เข้าแข่งขัน | ผู้เข้าแข่งขัน | ผู้เข้าแข่งขัน | ผู้เข้าแข่งขัน | ผู้เข้าแข่งขัน |  |  |  |  |
| --- | --- | --- | --- | --- | --- | --- | --- | --- | --- |
| โค้ชรัดเกล้า | โอเลี้ยง สยามพล | แหนมเนือง ณัฐชยา | ซีซี พิชาพร | เพลง พิชญนันท์ |  |  |  |  |  |
| โค้ชรัดเกล้า | ยะ สุริยะ | ยุ้ย พรรณพัชร | ภูมิ พงศ์รชตะ | เอิร์น มณฑิรา |  |  |  |  |  |
| โค้ชรัดเกล้า | พิม ภาคินี | เก่ง ปิตินันท์ | แพงจัง เกต์สิรี | กานต์ นฤกานต์ |  |  |  |  |  |

| โค้ชติ๊ก ชีโร่ | พรีม ณฐมน | อาจิง จีรนันท์ | ฟ้า จิดาภา | ก้อย กัลยา |  |  |  |  |  |
| โค้ชติ๊ก ชีโร่ | มาร์ค กฤษณ์ | ฟ้า ณัฐนิชา | ขิม ณัฐกมล | แบ๊ม ณัฐวรา |  |  |  |  |  |
| โค้ชติ๊ก ชีโร่ | เจฟฟรี่  กิตติ์ธริทธิ์ & โจอี้  กิตติ์นรัตน์ | กัปตัน ภัทรกร | มายด์ พนิดา | มิกกี้ บุญญิษา |  |  |  |  |  |

| โค้ชลุลา | เพชร เจษฎา | แตงโม สยาภา | รีเบ็คก้า รีเบ็คก้า | เหม่ยหลิน ศุภกร |  |  |  |  |  |
| โค้ชลุลา | กีตาร์ กนกณัฐ | ที ทีปกร | นาน ธวัชชัย | สา มาริสา |  |  |  |  |  |
| โค้ชลุลา | ปลั๊กกี้ ธรากร | ลีเณ่ คาโรลีเณ | อิมานิ อิมานิ | พลอย ปทิตตา |  |  |  |  |  |
รอบ Blind Auditions

| --- | --- |
  โค้ชกดปุ่ม   ผู้เข้าแข่งขันตกรอบเพราะโค้ชไม่กดปุ่ม:    โค้ชที่ผู้เข้าแข่งขันเข้าร่วมทีมโดยอัตโนมัติ   โค้ชที่ผู้เข้าแข่งขันตัดสินใจเลือกเข้าทีม
รอบ Blind Auditions > Episode 1 (17 มกราคม 2559)

สัปดาห์ที่ 1 ออกอากาศเมื่อวันที่ 17 มกราคม พ.ศ. 2559
โชว์โค้ช - ลมหายใจ (รัดเกล้า อามระดิษ), ในวันที่เราต้องไกลห่าง (ลุลา), ออกมาเต้น (ติ๊ก ชีโร่)
| ลำดับ | ผู้เข้าแข่งขัน | อายุ | ที่อยู่ | เพลง | ผลการเลือกของโค้ชและผู้เข้าแข่งขัน> รัดเกล้า | ผลการเลือกของโค้ชและผู้เข้าแข่งขัน> ติ๊ก ชีโร่ | ผลการเลือกของโค้ชและผู้เข้าแข่งขัน> ลุลา |
| --- | --- | --- | --- | --- | --- | --- | --- |
| 1 | ณฐมน อรุณประสบสุข (พรีม) | 6 | กรุงเทพฯ | "ด้วยรักและปลาทู" (ปฏิภาณ ปฐวีกานต์) |  |  | — |
| 2 | พิชญนันท์ ศิราวิริยานนท์ (เพลง) | 11 | กรุงเทพฯ | "Something's Gotta Hold On Me" (คริสตินา อากีเลรา) |  | — | — |
| 3 | ธรากร คำสิงห์ (ปลั๊กกี้) | 12 | ขอนแก่น | "Flashlight" (เจสซี เจ) |  |  |  |
| 4 | พชร สาสนรักกิจ (พล) | 13 | กรุงเทพฯ | "รักแรกพบ" (แทททูคัลเลอร์) | — | — | — |
| 5 | จิดาภา ลิ้มรัตนดำรง (ฟ้า) | 14 | กรุงเทพฯ | "See You Again" (วิซ คาลิฟา) |  |  | — |
| 6 | ณัฐสกนธ์ เลอวิศิษฎ์ (จัสติน) | 8 | กรุงเทพฯ | "Writing's On The Wall" (แซม สมิธ) | — | — | — |
| 7 | กิตติ์ธริทธิ์ พรเทพารักษ์ & กิตติ์นรัตน์ พรเทพารักษ์ (เจฟฟรี่ & โจอี้) | 8 | กรุงเทพฯ | "Lemon Tree" (ฟูลส์ การ์เด้น) |  |  |  |
| 8 | ฐิดาภา อานุภาพไตรภพ (เนย) | 14 | เชียงใหม่ | "It Will Rain" (บรูโน มาร์ส) | — | — | — |
| 9 | ณัฐชยา ล้ำเลิศหล้า (แหนมเนือง) | 14 | นครปฐม | "เห็นฉันเป็นอะไร" (นิโคล เทริโอ) |  |  | — |
รอบ Blind Auditions > Episode 2 (24 มกราคม 2559)

สัปดาห์ที่ 2 ออกอากาศเมื่อวันที่ 24 มกราคม พ.ศ. 2559
| ลำดับ | ผู้เข้าแข่งขัน | อายุ | ที่อยู่ | เพลง | ผลการเลือกของโค้ชและผู้เข้าแข่งขัน> รัดเกล้า | ผลการเลือกของโค้ชและผู้เข้าแข่งขัน> ติ๊ก ชีโร่ | ผลการเลือกของโค้ชและผู้เข้าแข่งขัน> ลุลา |
| --- | --- | --- | --- | --- | --- | --- | --- |
| 1 | ภาคินี ศิวเสน (พิม) | 12 | กรุงเทพฯ | "One And Only" (อะเดล) |  |  |  |
| 2 | ภัทรกร ลันโทมรัตนะ (กัปตัน) | 7 | กรุงเทพฯ | "คุณและคุณเท่านั้น" (ธนทัต ชัยอรรถ) | — |  | — |
| 3 | สยามพล สิงห์ชู (โอเลี้ยง) | 12 | กระบี่ | "คนกล่อมโลก" (เสรี รุ่งสว่าง) |  | — | — |
| 4 | สยาภา สิงห์ชู (แตงโม) | 14 | กระบี่ | "หัวใจถวายวัด" (พุ่มพวง ดวงจันทร์) |  | — |  |
| 5 | นวลจันทร์ ณ ถลาง (จ๊ะอี๋) | 10 | กรุงเทพฯ | "You You You" (ภัทรวี ศรีสันติสุข ft.แอมมี่ เดอะ บอททอม บลูส์) | — | — | — |
| 6 | ชญานิษฐ์ แก้วแหวน (ใบหม่อน) | 14 | จันทบุรี | "เด็กท้องนา" (ละอองดาว โสธรบุญ) | — | — | — |
| 7 | เจษฎา สุขารมย์ (เพชร) | 14 | ชลบุรี | "ปล่อย" (ปองกูล สืบซึ้ง) |  |  |  |
| 8 | ณิชชา กรประดิษฐ์ (ณิชชา) | 7 | กรุงเทพฯ | "เก็บใจ" (ธิติมา ประทุมทิพย์) | — | — | — |
| 9 | คาโรลีเณ คลาวเซน (ลีเณ่) | 11 | กรุงเทพฯ | "Nothing's Gonna Change My Love For You" (จอร์จ เบนสัน) | — | — |  |
| 10 | จีรนันท์ เหล่าธนพงศ์ (อาจิง) | 12 | กาญจนบุรี | "Skinny Love" (เบอร์ดี้) |  |  |  |
รอบ Blind Auditions > Episode 3 (31 มกราคม 2559)

สัปดาห์ที่ 3 ออกอากาศเมื่อวันที่ 31 มกราคม พ.ศ. 2559
| ลำดับ | ผู้เข้าแข่งขัน | อายุ | ที่อยู่ | เพลง | ผลการเลือกของโค้ชและผู้เข้าแข่งขัน> รัดเกล้า | ผลการเลือกของโค้ชและผู้เข้าแข่งขัน> ติ๊ก ชีโร่ | ผลการเลือกของโค้ชและผู้เข้าแข่งขัน> ลุลา |
| --- | --- | --- | --- | --- | --- | --- | --- |
| 1 | สุริยะ หอมประทิน (ยะ) | 12 | ฉะเชิงเทรา | "คนใจง่าย" (ศรัณยู วินัยพานิช) |  | — | — |
| 2 | ภาพิมล ยารังษี (โฟล์ค) | 11 | เชียงใหม่ | "บัลลังก์เมฆ" (มาลีวัลย์ เจมีน่า) | — | — | — |
| 3 | พิชาพร สถิตพรบรรพต (ซีซี) | 11 | กรุงเทพฯ | "มนต์ขลังเสียงขลุ่ย" (วันเพ็ญ เดือนเต็มดวง) |  |  |  |
| 4 | อิมานิ ซี ทา โด โอ โดโนแวน (อิมานิ) | 10 | กรุงเทพฯ | "Counting Stars" (วันรีพับลิก) | — | — |  |
| 5 | ปิตินันท์ มุขมนตรี (เก่ง) | 13 | นครราชสีมา | "คนเจ้าน้ำตา" (นิว-จิ๋ว) |  | — |  |
| 6 | กฤษณ์ กัญจนาทิพย์ (มาร์ค) | 13 | นครราชสีมา | "What A Wonderful World" (หลุยส์ อาร์มสตรอง) | — |  | — |
| 7 | กนกณัฐ พรอำนวย (กีตาร์) | 7 | กรุงเทพฯ | "เธอคือของขวัญ" (สิงโต นำโชค) |  | — |  |
| 8 | รุ้งนภา สุภาเกษม (บีม) | 14 | สระบุรี | "คุณนายขาแมลงสาบ" (ยุ้ย ญาติเยอะ) | — | — | — |
| 9 | ณัฐนิชา สุวรรณา (ฟ้า) | 14 | นครศรีธรรมราช | "One Year Of Love" (ควีน) |  |  | — |
| 10 | ทีปกร คำสุรีย์ (ที) | 12 | ลำพูน | "อยู่ตรงนี้" (พงษ์สิทธิ์ คำภีร์) |  | — |  |
รอบ Blind Auditions > Episode 4 (7 กุมภาพันธ์ 2559)

สัปดาห์ที่ 4 ออกอากาศเมื่อวันที่ 7 กุมภาพันธ์ พ.ศ. 2559
| ลำดับ | ผู้เข้าแข่งขัน | อายุ | ที่อยู่ | เพลง | ผลการเลือกของโค้ชและผู้เข้าแข่งขัน> รัดเกล้า | ผลการเลือกของโค้ชและผู้เข้าแข่งขัน> ติ๊ก ชีโร่ | ผลการเลือกของโค้ชและผู้เข้าแข่งขัน> ลุลา |
| --- | --- | --- | --- | --- | --- | --- | --- |
| 1 | เกต์สิรี มีศิลป์ (แพงจัง) | 8 | กรุงเทพฯ | "รักไม่ต้องการเวลา" (เคลียร์) |  | — | — |
| 2 | ปทิตตา อ่ำยิ้ม (พลอย) | 11 | ภูเก็ต | "Blank Space" (เทย์เลอร์ สวิฟต์) | — | — |  |
| 3 | พนิดา ไกรพันธ์ (มายด์) | 14 | นครศรีธรรมราช | "น้อยใจ" (วิยะดา โกมารกุล ณ นคร) | — |  | — |
| 4 | เอสเตลลา มุกตาภา ดิกค์ (มุกกี้) | 6 | ระยอง | "เธอ" (ค็อกเทล) | — | — | — |
| 5 | พรรณพัชร พรมประโคน (ยุ้ย) | 14 | บุรีรัมย์ | "ทวงรักฝากลม" (ใบเฟิร์น สุทธิยา)  |  | — | —   |
| 6 | พงศ์รชตะ ไชยศิวามงคล (ภูมิ) | 13 | อุดรธานี | "ทำได้เพียง " (ทเวนตีไฟฟ์อาเวอส์) |  | — | — |
| 7 | บุญญิษา คงดี (มิกกี้) | 14 | กรุงเทพฯ | "ด.ญ.ปรางค์" (พงษ์เทพ กระโดนชำนาญ) |  |  |  |
| 8 | ศุภกร บารมีแสงเพชร (เหม่ยหลิน) | 8 | กรุงเทพฯ | "อยากเป็นคนสำคัญของเธอ" (อริย์กันตา มหาพฤกษ์พงศ์) |  | — |  |
| 9 | วรัตนา ศฤงคารินทร์ & ณิชภัทร ศฤงคารินทร์ (ครีมมี่ & ขนม) | 11 & 12 | กรุงเทพฯ | "Top Of The World" (เดอะคาร์เพนเทอส์) | — | — | — |
| 10 | ธวัชชัย ปารัมย์ (นาน) | 12 | บุรีรัมย์ | "นักร้องบ้านนอก" (พุ่มพวง ดวงจันทร์) |  |  |  |
รอบ Blind Auditions > Episode 5 (14 กุมภาพันธ์ 2559)

สัปดาห์ที่ 5 ออกอากาศเมื่อวันที่ 14 กุมภาพันธ์ พ.ศ. 2559
| ลำดับ | ผู้เข้าแข่งขัน | อายุ | ที่อยู่ | เพลง | ผลการเลือกของโค้ชและผู้เข้าแข่งขัน> รัดเกล้า | ผลการเลือกของโค้ชและผู้เข้าแข่งขัน> ติ๊ก ชีโร่ | ผลการเลือกของโค้ชและผู้เข้าแข่งขัน> ลุลา |
| --- | --- | --- | --- | --- | --- | --- | --- |
| 1 | นฤกานต์ ปานสังข์ (กานต์) | 14 | นครศรีธรรมราช | "ฉันดีใจที่มีเธอ" (บอย โกสิยพงษ์ ft.วาระ มีชูธน) |  | — | — |
| 2 | ชาญญาดา ศิริแสง (แตงโม) | 14 | ขอนแก่น | "ลมหนาวและดาวเดือน" (ปนัดดา เรืองวุฒิ) | — | — | — |
| 3 | กัลยา ไกลถิ่น (ก้อย) | 12 | ขอนแก่น | "คอยพี่ที่บ้านแพน" (พุ่มพวง ดวงจันทร์) |  |  |  |
| 4 | มาริสา ออเดรย์ เพห์ (สา) | 9 | กรุงเทพฯ | "If We Hold On Together" (ไดอาน่า รอสส์) | — | — |  |
| 5 | ก้องภพ โสภณพิเชฐ (ไตเติ้ล) | 12 | กรุงเทพฯ | "พรากรัก" (เจนนิเฟอร์ คิ้ม) | — | — | — |
| 6 | ณัฐกมล พจมารถ (ขิม) | 14 | นนทบุรี | "Color Blind" (แอมเบอร์ ไรลีย์) |  |  |  |
| 7 | ธารทอง ภู่โพล้ง (ฟีฟ่า) | 11 | ไม่ทราบ | "กรุณาฟังให้จบ" (แช่ม แช่มรัมย์) | — | — | — |
| 8 | มณฑิรา สาลีรัตน์ (เอิร์น) | 14 | หนองคาย | "บ่กล้าบอกครู (แต่หนูกล้าบอกอ้าย)" (เอิ้นขวัญ วรัญญา) |  | — |  |
| 9 | รีเบ็คก้า เพเกน (รีเบ็คก้า) | 12 | กรุงเทพฯ | "Have You Ever Seen The Rain" (ครีเดนซ์ เคลียร์วอเทอร์ รีไววอล) | — | — |  |
| 10 | ณัฐวรา มานิตศิริสุข (แบ๊ม) | 14 | กรุงเทพฯ | "When I Was Your Man" (บรูโน มาร์ส) | — |  | — |
Episode 6-7 : Battle Rounds > Battle Rounds

ในรอบนี้ ผู้เข้าแข่งขันจะถูกแบ่งออกเป็น 4 ทีม ๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
| โค้ชรัดเกล้า | โค้ชติ๊ก ชีโร่ | โค้ชลุลา |
| --- | --- | --- |
| กิต กิตตินันท์ | กอล์ฟ พิชญะ | ป๊อบ ปองกูล |
| วันที่ออกอากาศ | ลำดับ | โค้ช | เข้ารอบ | เพลง | ถูกคัดออก | ถูกคัดออก |
| --- | --- | --- | --- | --- | --- | --- |
| Episode 6   (21 กุมภาพันธ์ พ.ศ. 2559) | 1 | โค้ชลุลา | รีเบ็คก้า รีเบ็คก้า | "I Want To Hold Your Hand" (เดอะบีเทิลส์) | อิมานิ อิมานิ | ลีเณ่ คาโรลีเณ |
| Episode 6   (21 กุมภาพันธ์ พ.ศ. 2559) | 2 | โค้ชติ๊ก ชีโร่ | พรีม ณฐมน | "L.O.V.E." (เจ็ตเซ็ตเตอร์) | เจฟฟรี่ & โจอี้ | กัปตัน ภัทรกร |
| Episode 6   (21 กุมภาพันธ์ พ.ศ. 2559) | 3 | โค้ชรัดเกล้า | เพลง พิชญนันท์ | "Baby One More Time" (บริตนีย์ สเปียส์) / "Oops!...I Did It Again" (บริตนีย์ สเปียส์) | แพงจัง เกต์สิรี | พิม ภาคินี |
| Episode 6   (21 กุมภาพันธ์ พ.ศ. 2559) | 4 | โค้ชติ๊ก ชีโร่ | ก้อย กัลยา | "แม่" (พงษ์สิทธิ์ คำภีร์) | มายด์ พนิดา | มิกกี้ บุญญิษา |
| Episode 6   (21 กุมภาพันธ์ พ.ศ. 2559) | 5 | โค้ชลุลา | เพชร เจษฎา | "ที่ว่าง" (พอส) | ปลั๊กกี้ ธรากร | พลอย ปทิตตา |
| Episode 6   (21 กุมภาพันธ์ พ.ศ. 2559) | 6 | โค้ชรัดเกล้า | แหนมเนือง ณัฐชยา | "แสงสุดท้าย" (บอดี้สแลม) | เก่ง ปิตินันท์ | กานต์ นฤกานต์ |
| Episode 7   (28 กุมภาพันธ์ พ.ศ. 2559) | 1 | โค้ชลุลา | เหม่ยหลิน ศุภภร | "นิยามรัก" (นูโว) | สา มาริสา | กีต้าร์ กนกณัฐ |
| Episode 7   (28 กุมภาพันธ์ พ.ศ. 2559) | 2 | โค้ชรัดเกล้า | ซีซี พิชาพร | "ยอยศพระลอ" (ชินกร ไกรลาศ) | ยุ้ย พรรณพัชร | เอิร์น มณฑิรา |
| Episode 7   (28 กุมภาพันธ์ พ.ศ. 2559) | 3 | โค้ชติ๊ก ชีโร่ | ฟ้า จิดาภา | "Almost Is Never Enough" (อะรีอานา กรานเด ft.นาธาน ซายเคส) | แบ๊ม ณัฐวรา | มาร์ค กฤษณ์ |
| Episode 7   (28 กุมภาพันธ์ พ.ศ. 2559) | 4 | โค้ชรัดเกล้า | โอเลี้ยง สยามพล | "กินข้าวยัง?" (สุกฤษฎิ์ วิเศษแก้ว) | ยะ สุริยะ | ภูมิ พงศ์รชตะ |
| Episode 7   (28 กุมภาพันธ์ พ.ศ. 2559) | 5 | โค้ชลุลา | แตงโม สยาภา | "นึกเสียว่าสงสาร" (อ้อย กะท้อน) / "คิดถึง" (พงษ์สิทธิ์ คำภีร์) | ที ทีปกร | นาน ธวัชชัย |
| Episode 7   (28 กุมภาพันธ์ พ.ศ. 2559) | 6 | โค้ชติ๊ก ชีโร่ | อาจิง จีรนันท์ | "Best Thing I Never Had" (บียอนเซ่ โนวส์) | ขิม ณัฐกมล | ฟ้า ณัฐนิชา |